অনুষ্ঠানের শেষ নিবেদন ছিল গুরু কেলুচরণ মহাপাত্রের অবিস্মরণীয় নৃত্য পরিকল্পনা ‘চূড়ামণি প্রধান’। যা চল্লিশ বছর আগে রচনা করেছিলেন তিনি, সংযুক্তা পাণিগ্রাহী ও রতিকান্ত মহাপাত্রের জন্য। এ বারের ‘চূড়ামণি প্রধান’-এ অংশগ্রহণ করেন সায়মিতা ও সুবিকাশ। এর কাহিনি অংশ হল: সীতা যখন রাবণের অশোকবনে বন্দি, তখন হনুমান তাঁর কাছে পৌঁছয় ও নানা কথাবার্তায় তাঁর দুঃখের কথা জানতে পারে। অভিনয় ও নৃত্যযোগে প্রকাশিত এই যুগল নৃত্যে দুই শিল্পী সায়মিতা ও সুবিকাশ সাবলীল ভাবেই নিজস্ব দক্ষতার পরিচয় দিয়েছেন। গুরু রতিকান্ত মহাপাত্রের অনুশীলনে তাঁদের মুনশিয়ানা সুস্পষ্ট।